તમે આજે સાંજે જયારે ઘરે આવશો ત્યારે હું નહી હોય એટલે નીચે વાળા શાંતા બા ને ત્યાંથી ચાવી લઈનેજ ઉપર ચઢજો. . સાંજના જમવા માટે મેં થેપલા બનાવીને ગરમામાં મુકેલા છે… અને નાઇટ ડ્રેસ ઈસ્ત્રી કરી બાથરૂમના કબાટમાં મુકેલો છે… આજે આ મારા હાથનું છેલ્લું ટીફીન તમે ખાધું હવે કાલથી સુષ્મા બેન આવી જશે રશોઈ કરવા… ઘર ઝાપટીને ગોઠવી કચરા-પોતા માટે મનીષા આવશે અને વાસણ કપડા માટે રેશમા આવશે… રોજ રાત્રે ઇસ્ત્રીવાળા ભાઈ આવી જશે પણ તાર પરથી સુકાયેલા કપડા સંકેલી ઈસ્ત્રી માટેના અલગ કાઢી તમારે એને આપવા પડશે.